
Lecție digitală interactivă – Apa -resurse și utilizări

Scopul lecției este de a identifica proprietățile apei pe baza unor experimente simple și scurte, precum și stările de agregare ale apei în natură, de a parcurge corect etapele de lucru în realizarea unor experimente simple: realizarea experimentului,  observațiile asupra aspectului cercetat și  formularea de concluzii.
Contextul de învățare
Desfășurarea lecției:
-citirea unor ghicitori al căror răspuns este apa;
-prezentarea unor imagini cu stările de agregare ale apei în natură (solidă, lichidă, gazoasă);
-realizarea unor experimente simple prin care pe pun în evidență caracteristicile apei: nu are culoare, miros și gust;
- realizarea de observații pe baza experimentelor făcute;
-formularea concluziilor;
-completarea unui tabel cu observațiile și concluziile formulate pentru fiecare experiment în parte;
-brainstorming ,,De ce este importantă apa pentru viața oamenilor?”;
-pe baza răspunsurilor date se completează un ciorchine cu utilizările apei;
-prezentarea unui material video despre apa în natură;
- joc ,,Careu de litere încrucișate- proprietățile apei”, pe learningapps.org;
-joc ,,Puzzle- Apa”, learningapps.org;
-prezentarea unor imagini cu surse de apă în natură;
-test digital  pe livresq:   
              * exercițiu de alegere a răspunsului corect;
              *exercițiu de plasare a cuvintelor la locul corespunzător;
               * exercițiu de selectare din lista dată a cuvântului corect;
-fixarea noțiunilor nou învățate printr-un exercițiu acordeon pe livresq;
-tema de casă;
- aprecieri asupra activității.
Lecția este dezvoltată pe platforma livresq și are integrate în cadrul ei pe lângă text, imagini, galerie de imagini și elemente audio, video, exerciții digitale cu feedback imediat, dar și exerciții digitale realizate pe alte platforme ( learningapps) și integrate în lecție prin trimitere la link. Lecția abundă de metode și procedee care promovează gândirea critică și învățarea interactivă precum: experimentul, brainstormingul, ciorchinele, jocul didactic.
Prin exercițiile digitale propuse sub formă de joc,  pe  care  le-am  presărat  în  diferite  etape  ale  lecţiei,  am  urmărit  ca  elevul  să  fie  solicitat  la  acelaşi  efort  intelectual  pe  care  l-ar  face  într-o  activitate  didactică tradițională,  obişnuită: să observe, să  recunoască, să  denumească, să  explice, să  clasifice, să  compună  etc. , cu  deosebirea  că  prin aceste exerciții-joc  el  efectuează  toate  aceste  operaţii  într-o  formă  plăcută, atractivă, interactivă, mobilizându-şi  toate  resursele  pentru  îndeplinirea  sarcinilor  propuse. 
În cadrul lecției pot fi îmbinate forme diferite de activitate: frontală, individuală și pe grupe de elevi.


Link către lecția digitală
https://library.livresq.com/details/5f74b8caef8cf0b930e6b493

Link – exercițiu Puzzle – Apa
https://learningapps.org/watch?v=p3e2nzkg301

Link – exercițiu Careu de litere încrucișate – Proprietățile apei
https://learningapps.org/view1550669

